廣州粵語嘅語素變調有三種，分別為高平變調、高升變調同埋低變調，調值分別對應陰平、陰上同埋陽平，高平變調、高升變調嘅主要功用為小稱標誌（小稱變調）、名詞性標誌、（名詞）特指標誌、口語風格標誌同埋虛詞音節縮減標誌，而低變調就衹用喺擬聲詞、同埋小稱入邊嘅一類——即親戚稱謂、兒語、細路名嘅疊音詞入邊。